Podlitiek: Hofmeyr, alternatiewe media, Afrikaans en sensuur | Maroela Media
In hul jongste onderhoudepisode praat Daniël en Paul van Podlitiek met die Suid-Afrikaanse sanger, akteur, outeur en meningsvormer Steve Hofmeyr.
Die gesprek spring weg met 'n kykie na alternatiewe media soos podsendings, en die rol wat podsendings in die verspreiding van inligting sal speel in die toekoms. Daar kan sekerlik nie oor so 'n onderwerp gepraat word sonder om sensuur te noem nie – spesifiek die sensuur wat al hoe meer deur mediamaatskappye op behoudende denkers geplaas word. Dit is Steve se gevoel, en Podlitiek stem saam, dat daar alternatiewe maniere gevind sal word om inligting te versprei as gevolg daarvan dat die hoofstroommedia besluit wie 'n platform verdien, en wie nie.
'n Gesprek met Steve Hofmeyr moet natuurlik draai by nasionale politiek. Hoe het die Suid-Afrikaanse politieke ruimte sedert 1994 verander, wat was die verwagtinge van Suid-Afrika ná 1994, en wat het inderwaarheid gebeur? En wat van Afrikaans, sowel as Afrikaanse simbole en letterkunde? Al hierdie kwessies word prontuit en sonder skroom deurgepraat in hierdie lekkerluister-episode.
Kwessies soos dekodeerders wat verbrand word, en die impak van sensuur word natuurlik bespreek, sowel as ander relevante kwessies wat tans aan die orde van die dag is.
Hierdie episode is bedoel om die luisteraar te laat dink, te laat saamstem, of te laat verskil – luister gerus na hierdie episode van Podlitiek!
Podlitiek Steve Hofmeyr
Steve is die de la Rey waarvan Bok van Blerk sing en ek sal saam met hom val as dit moet.
Wel, wel ek was nog nooit voorheen so beindruk deur iemand soos wat ek nou is deur iemand soos Steve nie. Welgadaan Steve !!! vir die suiwer Afrikaans wat so gemaklik van jou tong afrol. Nou verstaan ek baie meer van jou Steve, en dit waarvoor jy staan. Mag
daar groot voorspoed vorentoe oor jou pad kom.
Sing hy in die video? Indien nie, stel ek nie belang in sy politiek nie.
Steve, was eers n ou jabroer vir eie gewin, nou is Steve n neebroer vir eie gewin, ongeag die dodelike gevolge wat dit inhou vir mede Afrikaners. Bid dit jou nou aan dat Steve se uitsprake groot geleenthede skep vir sakegeleenthede waarvan sy laaitie wat in die kroeg pakslae gekry het, n direkteur is van veiligheidsopleiding vir plaasbeveiliging! Goeiste mense, waarmee is hierdie groepie Afrikaners regtig besig terwyl boere vermoor word?